text: 
  Man blev ved at hælde piller i mig og jeg blev mere fjern. Næste 
  dag var der en tyk hinde mellem mig og omgivelserne. Man misforstod 
  mig konstant. Lad mig give Dem et exempel:
  
  
  Oversygeplejersken kommer ind. Jeg havde ligget og fyret en liderlig 
  drøm af og var temmelig brunstig. Hun kommer hen og retter min pude.
  
  
  " Søde, " sagde jeg med tryk på d'et. " Søde, hvad gør jeg med 
  mine proteiner hvis jeg får lyst til at fyre en spiller? "
  
  
  " Jamen, vi har et lille apparat her ved væggen, " sagde hun og 
  tog et lille plasticetui.
  
  
  Det forstod jeg ikke rigtig.
  
  
  " De putter den bare i øret og så kommer der dejlig musik. " " I 
  ØRET, " sagde jeg " men søde  -  i min alder !  -  Jeg kan ikke 
  engang få den ind i munden mere, tror De jeg er akrobat? " " Åh 
  snak, " sagde hun, " vi har da haft patienter på 90 der uden 
  besvær selv har kunnet tage den i øret. "
  
  
  
  